da en da nl ca da da da es da da da da da da da da cs da da da da da da da da da da da da en da de en sv da da de da da da de da da da da da nb da da da en en da da nl da en da da es nl da
Danfoss vil erobre andele af attraktivt milliardmarked | Syddansk Universitet
16.4.2021 09:31:55 CEST | Syddansk Universitet
Det globale marked for hastighedsstyrede pumper er en milliardindustri, der vokser sig større og større i takt med den stigende urbanisering. Syddansk Universitet er sammen med Danfoss indgået i et projekt med Fachhochschule Kiel, som skal sikre udviklingen af den mest energieffektive løsning på markedet for pumpestyringer.
Et nyt samarbejde er netop gået i gang med at udvikle fremtidens hastighedsstyring til pumper. En løsning som potentielt kan betyde massive energibesparelser og dermed store reduktioner af CO2 udledningen globalt.
Det er Danfoss Drives, som sammen med Danfoss Silicon Power, Center for Industriel Elektronik (CIE) ved SDU og Fachhochschule Kiel er samarbejdspartnere i projektet ’HiCoMMID’. Projektet har modtaget en bevilling på 29. mio. kr. fra Energistyrelsen.
”Det er en betydelig mulighed for Danfoss. Vi tror på, at vi med hastighedsstyring, en integreret løsning og ultrahøj virkningsgrad sidder med den vindende formel på et voksende marked for pumpestyringer,” siger direktør for Teknologi og Innovation hos Danfoss Drives, Niels Gade.
’HiCoMMID’ står for high efficient, compact, modular motor integrated drives. På dansk bliver det til højeffektiv, kompakt og modulært opbygget motorintegreret elektrisk styring. ”En stor del af verdens pumper kører stadig direkte på elnettet.
’HiCoMMID’-projektet vil udvikle nye løsninger, som skal gøre det attraktivt for slutbrugere og OEM’er at hastighedsstyre alle pumper,” siger Niels Gade.
Helt konkret er det projektets ambitiøse mål at udvikle en energibesparende, brugervenlig og pålidelig integreret motorstyring, som er mere kompakt og dermed fylder mindre end de løsninger vi kender i dag.
”Og så skal det være en billig løsning. Det er en topprioritet. Løsningen skal være attraktiv på markedet for hastighedstyrede pumper. Den mest attraktive løsning.”
Det globale energiforbrug kan reduceres massivt ved at hastighedstyre pumper. Det er ganske simpelt. Mindsker du pumpens hastighed, når der ikke er behov for, at den kører på fuld styrke, reducerer det Classified as Business energiforbruget med op til 40% i den enkelte pumpe. Og da pumper står for mellem 20-60 % af det totale energiforbrug i virksomheder inden for olie-, gas-, fødevare og kemikalieindustrien, så er den totale sum af potentiel energibesparelse enorm.
”Ved teoretisk at skalere ’HiCoMMID’-projektet til de mange millioner ukontrollerede pumper, der er på markedet i dag, så vil et realistisk skøn være, at det er muligt at reducere energiforbruget og tilhørende klima- og miljøpåvirkninger med op til 18 TWt/år,” siger Niels Gade.
18 TWt/år er mere end alle danske vindmøller producerede til sammen i rekordåret 2020.
Verdensmarkedet for hastighedsstyrede pumper er en voksende milliardindustri, som bliver vigtigere og vigtigere i takt med den stigende urbanisering og flere og større bygningskomplekser bliver bygget. Det er derfor også et mål, at ’HiCoMMID’-projektet skal sikre Danfoss en position og erobre andele i et attraktivt marked for hastighedsstyringer og på den måde generere vækst og nye arbejdspladser.
Ikke blot den vindende formel, men også et vindende hold
Én ting er at sidde med den rette strategi, noget andet er at føre den ud i livet. Men også på dette punkt står projektet stærkt. CIE indtager med sine internationale anerkendte forskere og deres dybe viden en afgørende rolle i projektet.
Teknologier inden for elektrificering og energieffektivitet er i en rivende udvikling, ikke mindst takket være bilindustrien, som har udviklet ny teknologi i forbindelse med de millioner af el-biler, som skal produceres de kommende år. CIE har understøttet og arbejdet tæt sammen med store aktører i bilindustrien i flere projekter.
”De teknologiske landvindinger vi har arbejdet med i den sammenhæng, vil vi overføre til dette projekt. Vi vil håndplukke de bedste løsninger,” siger leder af CIE, lektor Thomas Ebel. CIE udvikler derudover rammerne for den integrerede løsning i forhold til at finde frem til den optimale størrelse og form.
”Og så vil vi udvikle hardware og dens digitale tvilling, hvor vi kan simulere og forudsige, hvordan vi finder frem til den mest optimale løsning i forhold til termiske, elektriske og mekaniske interaktioner,” siger Thomas Ebel.
Samtidig huser CIE unikke laboratorier, hvor de elektroniske komponenter bliver stress-testet i forhold til pålidelighed og forventet levetid.
’HiCoMMID’-projektet blev skudt i gang i begyndelsen af 2021 og løber frem til december 2023.
Sune Holst TEK Kommunikation - Det Tekniske Fakultet, SDU suneholst@tek.sdu.dk
Tlf: +45 65 50 82 34
Danfoss Media Relations Tlf.: +45 70 20 44 88
Information om Syddansk Universitet
Følg pressemeddelelser fra Syddansk Universitet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Syddansk Universitet
Medarbejdere leger sig til bedre skibslast: Nyt spil skal fremme bæredygtig shipping7.10.2022 09:57:03 CEST | Pressemeddelelse
Simulering har længe været en integreret del af uddannelsesforløb inden for skibsfart, når det kommer til navigering, samt håndtering af motor og sikkerhedsspørgsmål, men sjovt nok er det sjældent blevet brugt inden for logistik og økonomi, selvom metoden er yderst succesfuld. Det laver forskere fra SDU nu om på. Sektionsleder Niels Rytter og videnskabelig assistent Nicolai Emil Hinge har udviklet et spil til at træne digital, effektiv og bæredygtig shipping.
Spionage- og sikkerhedseksperter er samlet på Langeland5.10.2022 15:50:06 CEST | Pressemeddelelse
Forholdet mellem Vesten og Ruslands ledelse er elendigt, og det var det også under Den Kolde Krig. Hvad det betød for sikkerheden i Europa og spionagen mellem landene er et af de temaer, som 40 internationale eksperter diskuterer på Langelandsfortet lige nu.
Mette Raunkiær, ny professor i rehabilitering og palliation3.10.2022 12:28:32 CEST | Pressemeddelelse
Mette Raunkiær udnævnes i til professor i rehabilitering og palliation i primærsektor ved REHPA, Videncenter for Rehabilitering og Palliation, Odense Universitetshospital og Syddansk Universitet.
Kunstig blodåre skal forhindre tillukning og betændelse27.9.2022 12:05:35 CEST | Pressemeddelelse
Forskere fra SDU og Odense Universitetshospital vil udvikle en revolutionerende kunstig blodåre. EU støtter projektet med 40 millioner kroner.
SDU-drones to secure property rights for Sierra Leone23.9.2022 14:21:46 CEST | Press release
Using drones, researchers from SDU are in Sierra Leone these days to measure land for registers. Te World Bank has donated USD 41 million to te work, in a pilot project with Engineers Without Borders. Te goal is to secure te property rights of te local population in one of te world's poorest countries, where te land has high value for plantation management and extraction of raw materials.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022